ഹൈബി ഈഡന് വേണ്ടി ഒഴിഞ്ഞപ്പോള് പ്രതീക്ഷിച്ചത് രാജ്യസഭയില് അംഗത്വം സുധാകരന് എത്തിയതോടെ പാര്ട്ടിയിലെ സ്ഥാനവും പോയി സോണിയയുടെ വിശ്വസ്തന് വീണ്ടും കലിപ്പിലേക്ക് കെവി തോമസിനെ ഇരുകൈയും നീട്ടി സ്വീകരിക്കാന് സിപിഎം മാഷിനെ കൂട്ടി കോണ്ഗ്രസിനെ കലക്കാന് പിണറായി തിരുവനന്തപുരം: കെവി തോമസിനെ ഇരുകൈയും നീട്ടി സ്വീകരിക്കാന് സിപിഎമ്മില് ധാരണ. കോണ്ഗ്രസ് പുനഃസംഘടനയോടെ കോവി തോമസ് കോണ്ഗ്രസ് വിടുമെന്നാണ് സിപിഎം കണക്കുകൂട്ടല്. ഇതിന്റെ സൂചനകള് സിപിഎമ്മിന് കിട്ടിക്കഴിഞ്ഞു. ഈ സാഹചര്യത്തിലാണ് കെവി തോമസിന് അര്ഹമായ പരിഗണന നല്കി സിപിഎമ്മില് എത്തിക്കാനുള്ള നീക്കം. ലോക്സഭയില് സീറ്റും നല്കിയേക്കും. എന്നാല് കെവി തോമസ് പാര്ട്ടി വിടുന്നതില് അനുകൂല പ്രതികരണം പരസ്യമായി ഇതുവരെ നടത്തിയിട്ടില്ല. ദിവസങ്ങള്ക്ക് മുമ്ബ് ഡല്ഹിയിലെ സിപിഎം ആസ്ഥാനത്ത് കെവി തോമസ് എത്തിയിരുന്നു. സിപിഎം നേതാവ് സീതാറാം യെച്ചൂരിയുമായി കൂടിക്കാഴ്ചയും നടത്തി. ഇതിന് പിന്നാലെ സാമൂഹ്യ മാധ്യമങ്ങളിലും മറ്റും തോമസ് നടത്തുന്ന ഇടപെടല് കോണ്ഗ്രസുമായുള്ള അതൃപ്തി വ്യക്തമാക്കുന്നാണ്. ലോക്സഭാ തെരഞ്ഞെടുപ്പില് കേരളത്തിലെ ഐ ഗ്രൂപ്പും എ ഗ്രൂപ്പും ചേര്ന്ന് തോമസിനെ വെട്ടി. നിയമസഭയില് സീറ്റും പ്രതീക്ഷിച്ചു. അപ്പോഴും കൊടുത്തില്ല. പ്രതിഷേധം ഉയര്ത്തിയെങ്കിലും പാര്ട്ടി വൈസ് പ്രസിഡന്റാക്കി പ്രശ്നം പരിഹരിച്ചു. കെ സുധാകരന് കെപിസിസി അധ്യക്ഷനായപ്പോള് ഈ പദവിയും നഷ്ടമായി. പുനഃസംഘടനയിലും കാര്യമായ റോളില്ല. യുഡിഎഫ് കണ്വീനര് സ്ഥാനത്തും എത്താനാകില്ലെന്ന് ഉറപ്പായി. ഇതോടെ അവഗണനയില് തോമസ് തീര്ത്തും നിരാശനാണ്. ലോക്സഭയിലെ സിറ്റിങ് എംപിമാര്ക്കെല്ലാം സീറ്റ് നിഷേധിച്ചിട്ടും എറണാകുളത്ത് മാത്രം തോമസിനെ വെട്ടാന് അട്ടിമറി നടന്നു. അതിന് ശേഷം സോണിയാ ഗാന്ധി ഇടപെട്ടിട്ടും പരിഹാരമുണ്ടായില്ല. രമേശ് ചെന്നിത്തല ദേശീയ നേതൃത്വത്തിലേക്ക് ഉയരുമെന്നാണ് സൂചന. അങ്ങനെ വന്നാല് അവിടേയും തോമസിന് പരിഗണന കിട്ടില്ല. സിപിഎം ജനറല് സെക്രട്ടറി സീതാറാം യെച്ചൂരിയും മുഖ്യമന്ത്രി പിണറായി വിജയനുമായും തോമസിന് നല്ല ബന്ധമുണ്ട്. നിയമസഭയില് തോമസിനെ മത്സരിപ്പിക്കുന്നതിന് സിപിഎം തയ്യാറുമായിരുന്നു. എന്നാല് സോണിയാ ഗാന്ധിയുടെ ഇടപെടലുകള് കാരണം അവസാന നിമിഷം അതു വേണ്ടെന്ന് വച്ചു. അതിന് ശേഷവും അവഗണന തുടരുന്നത് തോമസിന് വേദനയാണ്. ഒരു റോളുമില്ലാതെ കോണ്ഗ്രസില് തുടരാന് കെവി തോമസിന് താല്പ്പര്യമില്ലെന്നാണ് പുറത്തു വരുന്ന സൂചനകള്. ഇന്ന് രാവിലെ ഒരു വിവാദ പോസ്റ്റ് തോമസ് ഇട്ടിരുന്നു. തോമസിന്റെ അതൃപ്തി വ്യക്തമാക്കുന്ന പത്രവാര്ത്തയാണ് ഇത്. ഇത് സോഷ്യല് മീഡിയ ചര്ച്ചയാക്കുന്നതിന് മുമ്ബ് തന്നെ തോമസ് പിന്ലവിക്കുകയും ചെയ്തിട്ടുണ്ട്. നേരത്തെ താന് പാര്ട്ടി വിടുമെന്ന പ്രചാരണങ്ങള്ക്ക് പിന്നില് കോണ്ഗ്രസിലെ തന്നെ ചിലരെന്ന വിമര്ശനവുമായി തോമസ് രംഗത്തു വന്നിരുന്നു. പാര്ട്ടിയില് ഒരു പദവി നല്കുകയെന്നത് സാമാന്യനീതിയാണെന്നും കെ.വി.തോമസ് മാതൃഭൂമി ന്യൂസിനോട് പറയുകയും ചെയ്തു. യു.ഡി.എഫ് തോല്ക്കാന് സാധ്യതയുള്ള സീറ്റെങ്കിലും ചോദിച്ചിരുന്നു. ഇത്തരത്തിലുള്ള അഞ്ച് സീറ്റ് ചൂണ്ടിക്കാണിക്കാം അതിലൊന്നില് മത്സരിക്കാന് തയ്യാറാണ് എന്നാണ് അറിയിച്ചിരുന്നത്. എന്നാല് നേതൃത്വത്തില് നിന്ന് അനുകൂല നിലപാടുണ്ടായില്ല, കെ.വി. തോമസ് പറഞ്ഞിരുന്നു, പാര്ട്ടി വിടില്ലെന്ന് പറയുമ്ബോഴും അതൃപ്തനാണെന്ന സൂചനകള് കെ വി തോമസ് പങ്കുവയ്ക്കുകയാണ്. എറണാകുളത്തെ പുനഃസംഘടനാ ചര്ച്ചകളിലും കെവി തോമസിന് റോളൊന്നും കിട്ടുന്നില്ല. ഗ്രൂപ്പുകള്ക്ക് അതീതമായി ചിന്തിക്കുമെന്ന് പറയുന്ന കെ സുധാകരനും തനിക്ക് നീതി തരുന്നില്ലെന്ന പരാതി തോമസിനുണ്ട്. തല്കാലം ഇതൊന്നും പരസ്യമായി പറയില്ല. സോണിയാ ഗാന്ധി അനുരഞ്ജനം തുടരുകയാണ്. ഇതിനിടെയാണ് സിപിഎം തോമിസന്റെ കാര്യത്തില് അനുകൂല തീരുമാനം എടുക്കുന്നത്. ഹൈബി ഈഡന് വേണ്ടി ഒഴിയുമ്ബോള് രാജ്യസഭാ എംപി സ്ഥാനം തോമസ് പ്രതീക്ഷിച്ചിരുന്നു. ലത്തീന് സഭയെ സിപിഎമ്മുമായി അടുപ്പിക്കാന് തോമസിന് കഴിയുമെന്നാണ് വിലയിരുത്തല്. എറണാകുളത്ത് മാത്രമാണ് സിപിഎമ്മിന് നിയമസഭാ തെരഞ്ഞെടുപ്പില് മുന്തൂക്കം നേടാന് കഴിയാത്തത്. ഇതിന് മറികടക്കാന് പല തന്ത്രങ്ങളും ആലോചനയിലുണ്ട്. അതില് ഒന്നാണ് തോമസിനെ പോലുള്ള നേതാക്കളെ സിപിഎമ്മില് എത്തിക്കുകയെന്നത്. കോണ്ഗ്രസിനുള്ളില് മാഷെന്ന് വിളിപ്പേരുള്ള തോമസിന് എറണാകുളത്ത് ഏറെ വ്യക്തിബന്ധങ്ങളുണ്ട്. പല നേതാക്കളുമായി അടുപ്പവും. തോമസിനെ എത്തിക്കുന്നതിലൂടെ കോണ്ഗ്രസില് അതൃപ്തിയുണ്ടാകുമെന്നാണ് പിണറായിയുടെ വിലയിരുത്തല്. അടുത്ത ലോക്സഭാ തെരഞ്ഞെടുപ്പിലും നേട്ടമുണ്ടാക്കാന് ഇടതു മുന്നണിക്കായാല് കേരളത്തില് സിപിഎമ്മിന് പിന്നീട് നല്ല കാലം മാത്രമാകും ഉണ്ടാവുകയെന്നാണ് പിണറായിയുടെ വിലയിരുത്തല്. Stories you may Like